laion/Wikipedia-Exotic huggingface dataset:
মরিয়ম আমিদ

মরিয়ম আমিদ-সেমনানি ( ফার্সি: مریم عمید سمنانی) বিংশ শতাব্দীর প্রথম দিকে সক্রিয় একজন ইরানি বুদ্ধিজীবী এবং সাংবাদিক ছিলেন।। ইরানে তিনি একটি প্রভাবশালী মহিলা ম্যাগাজিন শোকুফাহ প্রতিষ্ঠার জন্য স্মরণীয়। তিনি ইরানি উউইমেন্স সোসাইটিও প্রতিষ্ঠা করেন। জনপ্রিয়তার শীর্ষে থাকাকালীন সংগঠনটির ৫,০০০ সদস্য ছিল বলে জানা গেছে। আমিদ-সেমনানি কাজার যুগে উত্তর-মধ্য ইরানের সেমনানে জন্মগ্রহণ করেন। তিনি মীর সাইদ রাজি সেমনানি (রেইস আল-আতাবেহ নামেও পরিচিত) এবং মির্জা ইব্রাহিম আ'মিনআল-সালতানাহর তৃতীয় কন্যা ছিলেন। তার বাবা পারস্যের শাহ, নাসের আল-দিন শাহ কাজারের একজন ডাক্তার এবং জাতীয় সংসদে সেমনান ও শাহরুদের প্রথম প্রতিনিধি ছিলেন। তিনি তার বাবার কাছ থেকে প্রাথমিক শিক্ষা লাভ করেন, এবং পরে ফরাসি এবং ফটোগ্রাফি অধ্যয়ন করেন। তার পরিবার তার ১৬ বছর বয়সে হোসেইনি প্রিন্স মির্জা এমাদ আল-সালতানাহ সালভারের সাথে তার বিয়ে দেওয়ার ব্যবস্থা করে। তিনি বিয়ের তীব্র বিরোধী ছিলেন, এবং বিয়ের এক বছর পরে বিবাহবিচ্ছেদ করতে সক্ষম হন। সাত বছর পর তিনি কাওয়ামুল হাকমাহ নামে একজন বুদ্ধিজীবীকে বিয়ে করেন। তাদের দুটি সন্তান ছিল। বিয়ের সাত বছর পর কাওয়ামুল মারা যান, তিনি আমিদ-সেমনানি ছেড়ে তাদের সন্তানদের নিজে বড় করেন। আমিদ-সেমনানি আমিদ-সেমনানি আঞ্জুমান হিম্মত খাওয়াতিনের (সোসাইটি ফর দ্য এফোর্টস অফ উইমেন) সদস্য ছিলেন এবং শোকুফেহ-এর পাতায় এর কার্যক্রমকে সমর্থন করেছিলেন। নূর আল-দাজির নেতৃত্বে গঠিত সমিতির অন্যতম প্রধান লক্ষ্য ছিল বিদেশি পণ্য আমদানি ও ব্যবহার রোধ করা। আমিদ-সেমনানি কুসংস্কার এবং পুরানো ঐতিহ্যের বিরুদ্ধে লড়াই করেছিলেন। বিশেষ করে তিনি মহিলাদের মধ্যে প্রচলিত কুসংস্কারের বিরুদ্ধেই অধিক কাজ করেছেন। তিনি নিপীড়ন ও প্রতিক্রিয়াশীল ধারণাগুলি উন্মোচন করতে শোকৌফেহ ব্যবহার করেছিলেন। ইরানে নারীদের অনুন্নত ঐতিহ্যের নিন্দা জানিয়ে আমি-সেমনানি বিশ্বের অন্যান্য অংশে, বিশেষ করে ইউরোপে নারীদের পরিস্থিতি পর্যালোচনা ও তুলনা করেন এবং ইরানে নারী সচেতনতা উন্নত করার সবচেয়ে অপরিহার্য উপায় হিসেবে বিবেচনা করেন। ১৯১৯ সালের সেপ্টেম্বরে তার নিজ শহর সেমনানে ভ্রমণের সময় হৃদরোগে আক্রান্ত হয়ে আমিদ-সেমনানি মারা যান। মৃত্যুর সময় তার বয়স ছিল ৩৭ বছর বলে জানা গেছে।   BBC News (2018) Women and their achievements feature on billboards in Iran. BBC News, 13 October. Available at: https://www.bbc.co.uk/news/blogs-trending-43386877 [Accessed 19 April 2020]. Women in the Middle East: Past and Present। Princeton University (Accessed 19 April 2020)। ৯ আগস্ট ২০১২। আইএসবিএন 9781400845057।  The biography of the first female Iranian journalist. "Azema, L. (2019) Petits Contes persans non-conventionnels"। Courrier International 25 October (Accessed 19 April 2020)। . Truth, Abdul Rafiee. The first female journalist in Iran, Gohar, numbers 11–12 (December 1973 – January 1974). Keddie, N.R. (2012) Women in the Middle East: Past and Present. Princeton University Press. Available through: https://books.google.com.pk/books?id=L-T-ng2v47QC&pg=PA85&lpg=PA85&dq=Maryam+Amid&source=bl&ots=Wr8cqnmByp&sig=ACfU3U1yVVgATI-Gub-DVegkfbzLhrNb-Q&hl=en&sa=X&ved=2ahUKEwj5le3I8N3oAhXHDGMBHdX-DM84ChDoATADegQICxAw#v=onepage&q=Maryam%20Amid&f=false [Accessed 19 April 2020]. Azema, L. (2019) Petits Contes persans non-conventionnels. Courrier International, 25 October. Available at: https://blog.courrierinternational.com/ma-vie-a-teheran/2019/10/25/petits-contes-persans-non-conventionnels/ [Accessed 19 April 2020].
স্টিভেন মালহার্ন

স্টিভেন ড্যানিয়েল মালহার্ন (ইংরেজি: Stephen Mulhern) (জন্ম: এপ্রিল ৪, ১৯৭৭) একজন ইংরেজ টিভি উপস্থাপক, পেশাদার বিনোদক এবং সাবেক জাদুকর। তিনি উপস্থাপনা শুরু করেন সি.আই. টিভিতে ১৯৮৮ সালের মে মাসে এবং আগস্ট ২০০২ সালের আগ পর্যন্ত তিনি এই চ্যানেলের একজন প্রধান উপস্থাপক ছিলেন। মালহার্ন পেশাদার বিনোদক হিসেবে যাত্রা শুরু করে স্বল্প বয়স থেকেই হাস্যরস ও জাদুর প্রতি আগ্রহী হন। তিনি জাদু বিষয়ক ব্রিটিশ সংগঠন দ্য ম্যাজিক সার্কলের সদস্য, এবং কৃতি সফল জাদুকর। সাম্প্রতিক সময়ে ট্রিকি টিভি ও দ্য কুইক ট্রিক অনুষ্ঠানে জাদু প্রদর্শন তার সাফল্যের ঝুলিতে রয়েছে। এছাড়া তিনি শিশুদের জন্য জাদুর খেলনা এবং জাদুর ভিডিও বাজারে ছেড়েছেন, এবং স্টিভেনস্‌ মেগা ম্যাড ম্যাজিক শো-এর অংশ হিসেবে যুক্তরাজ্য সফর করেছেন। বিশাল জনগোষ্ঠীকে যে তিনি আকৃষ্ট করতে পারেন তা এই শোতে প্রমাণিত হয়। তিনি ভিক্টরিয়া প্যালেস থিয়েটারে ব্রিটেনের রানীর সাথে তিনি রয়েল ভ্যারাইটি পারফর্মেন্সে অংশগ্রহণ করেছেন।
প্রায়া

প্রায়া (পর্তুগিজ: Praia) আফ্রিকা মহাদেশের উত্তর-পশ্চিম উপকূলের সন্নিকটে আটলান্টিক সমুদ্রে অবস্থিত দ্বীপরাষ্ট্র কাবু ভের্দির রাজধানী নগরী ও দেশটির বৃহত্তম নগরী ও সমুদ্রবন্দর। এটি সোতাভেঁতু দ্বীপদলের অন্তর্গত দেশটির বৃহত্তম দ্বীপ সাঁউ তিয়াগু-র দক্ষিণ তীরে অবস্থিত। পশ্চিম আফ্রিকার স্ফীতি থেকে এর দূরত্ব প্রায় ৬৪০ কিলোমিটার। প্রায়া বন্দর থেকে খাদ্য, জুতা, বস্ত্রসহ কলা, কফি, আখ, রেড়ির বীজ, ইত্যাদি কৃষিপণ্য বিদেশে রপ্তানি করা হয়। শহরে মাছ প্রক্রিয়াজাতকরণের কারখানা আছে। এখানে সমুদ্র-তলবর্তী তারের একটি কেন্দ্র আছে। প্রাচীনকালে এই দ্বীপে কোনও জনবসতি ছিল না। ১৪৬০-এর দশকে আন্তনিউ দা নোলি সান্তিয়াগো দ্বীপটি আবিষ্কার করেন এবং তারপরে এখানে পর্তুগিজ নাবিকেরা বসতি স্থাপন করে। তারা প্রথমে এখানা রিবিয়েরা গ্রাঞ্জি (Ribeira Grande) নামক একটি শহরের পত্তন করে, যা ছিল এই অঞ্চলের প্রথম রাজধানী। ১৬১৫ সালে বর্তমান প্রায়া যেখানে অবস্থিত, সেখানে "প্রায়া দি সাঁতা মারিয়া" (Praia de Santa Maria, "কুমারী মেরির সৈকত") নামের একটি গ্রামের উল্লেখ পাওয়া যায়, যেটি প্রাকৃতিক পোতাশ্রয়টির কাছে গড়ে ওঠে। পরবর্তীকালে ১৭৭০ সালে রাজধানীটিকে প্রায়াতে সরিয়ে নেওয়া হয়। একটি মালভূমির উপরে অবস্থানের কারণে ক্রীতদাস বাণিজ্যের সাথে জড়িত জাহাজগুলির জন্য প্রায়ার পোতাশ্রয়টি তুলনামূলকভাবে জলদস্যুদের হাত থেকে অধিক নিরাপদ ছিল। ক্রীতদাস বাণিজ্য প্রায়া শহরের অর্থনীতির প্রধান একটি খাতে পরিণত হয়। ১৮৪৮ সালে প্রায়াকে আনুষ্ঠানিকভাবে একটি নগরীর (সিদাদি Cidade) মর্যাদা দেওয়া হয়, ফলে শহরটিতে ধর্মীয়, রাজনৈতিক ও অর্থনৈতিক ক্ষমতার কেন্দ্রীভবন ত্বরান্বিত হয়। ১৮৭৬ সালে এসে কাবু ভের্দে থেকে ক্রীতদাস প্রথার অবসান ঘটে। ১৮৩২ সালে চার্লস ডারউইন এইচএমএস বিগল জাহাজে করে যে বিশ্বভ্রমণ করেছিলেন, তা প্রায়াতেই প্রথম নোঙর ফেলে। ১৯৭৫ সালে কাবু ভের্দি একটি স্বাধীন রাষ্ট্রে পরিণত হলে প্রায়া দেশটির রাজধানী হিসেবে রয়ে যায়। স্বাধীনতার পরে প্রায়াতে একটি জনসংখ্যা বিস্ফোরণ ঘটে। কাবু ভের্দির অন্য সব দ্বীপ থেকে জনসাধারণ এখানে আসতে শুরু করে। ফলে বর্তমানে কাবু ভের্দির ৫৬% অধিবাসী সাঁউ তিয়াগু দ্বীপে এবং প্রায় ৩০% প্রায়া নগরীতে বাস করে। ২০১৫ সালে এখানে প্রায় দেড় লক্ষ লোকের বাস ছিল। Cape Verde, Statistical Yearbook 2015, Instituto Nacional de Estatística Valor simbólico do centro histórico da Praia, Lourenço Conceição Gomes, Universidade Portucalense, 2008 Roman Adrian Cybriwsky, Capital Cities around the World: An Encyclopedia of Geography, History, and Culture, ABC-CLIO, USA, 2013, p. 244 Centre historique de Praia, UNESCO Journal of researches into the natural history and geology of the countries visited during the voyage of H.M.S. Beagle round the world – Chapter 1 at Wikisource, top part
দিওয়ান-ই-আলম

দিওয়ান-ই-আলম একটি উর্দু কাব্য। এটি বাংলাভাষী উর্দু কবি আবুল আযীজ মোহাম্মদ ইসমাইল আলী (ইসমাঈল আলম) লিখিত উর্দু কাব্য। এর প্রকাশকাল:১৩২৮ হিজরী মোতাবেক ১৯১০ ইংরেজী, কাইয়ুমী, ওয়াকিয়ী মহলল্লা, টিকাপুর, কানপুর, ভারত। ১০০ পৃষ্ঠার এ কাব্যে রয়েছে মর্সিয়া, শের, ক্বসিদা ও বিচ্ছেদ সংগীত। কাব্যে মহানবীর (স.) সীরাত ও নাত-ই-রাসুল দ্ধারা সমৃদ্ধ। দিওয়ান-ই-আলম তিনটি অংশে বিভক্ত। প্রথমাংশ একটি হামদ ও বাকীগুলো নাত-ই-রাসুল। দ্বিতীয়াংশ আহলে বাইত ও সাহাবায়ে কেরামের প্রসংসা, কছিদা (বিষাদ সংগীত) ও তৃতীয়াংশ গজল। দিওয়ান-ই-আলম কাব্যের স্বীকৃতি স্বরূপ আলিয়া বিশ্ববিদ্যালয়-এর তৎকালীন প্রিন্সিপাল উইলিয়াম হেমিল্টন হার্লি ইসমাঈল আলীকে 'বাংলার তুতা' উপাধি প্রদান করেন।। দিওয়ান-ই-আলম কাব্যে কবির চিন্তাধারা ফুটে উঠে। ইসমাঈল আলম কলকাতা আলিয়া বিশ্ববিদ্যালয়-এ পড়াকালীন সময়ে উর্দু কাব্যের প্রতি আকৃষ্ট হন। এ সময় বাঙ্গালী মুসলমানের বিপুল অংশ উর্দু কবিতার প্রতি অনুরক্ত ছিলেন। কলকাতায় অধ্যয়নরত সময়কালে ইসমাঈল আলমকে মির্জা গালিব-এর কাব্যরীতি প্রবলভাবে আকৃষ্ট করে। ফলে ইসমাঈল আলমের কাব্যে গালিবের কাব্যরীতি লক্ষ্য করা যায়। দিওয়ান-ই-আলম কাব্যে তিনটি অংশ রয়েছে। প্রথমাংশে একটি হামদ্ ও নাতসমূহ, দ্বিতীয়াংশে মানাকিব, ওলী ও 'আলিমগণের প্রশংসা, কাসীদা ও মর্সিয়া এবং তৃতীয়াংশে গযলসমূহ স্থান লাভ করেছে। দ্বিতীয়াংশে বড় বড় সাহাবা, হযরত আলীর মানকাবাত, হযরত হোসাইন ইবনে আলী (রা)-এর শাহাদাতের উপর লিখিত কাসীদা, হযরত আব্দুল কাদের জিলানী, হযরত মইনুদ্দিন চিশতী, বাবা ফরিদউদ্দিন গঞ্জেশকার, নিজামুদ্দিন আউলিয়া, হযরত শাহ জালাল (র), হযরত ফযলুর রহমান গাঞ্জ-এ-মুরাদাবাদী, শাহ আহমদ মিঞা, সৈয়দ ওয়ারেস 'আলী লখনৌবী এবং 'আবদুল ওহাব সিলেটীর প্রশংসা ছাড়াও ছেলে মৌলবী আযীযুল হক-এর অকাল মৃত্যুতে লিখিত মর্সিয়া রয়েছে। দিওয়ান-ই-আলম-এর অনুদিত কাব্য রূপ: দিওয়ান-ই-আলম কাব্যের স্বীকৃতি স্বরূপ আলিয়া বিশ্ববিদ্যালয়-এর তৎকালীন প্রিন্সিপাল উইলিয়াম হেমিল্টন হার্লি ইসমাঈল আলমকে 'বাংলার তুতা' উপাধি প্রদান করেন। তাঁর কবিতায় কোন কৃত্রিমতা ছিল না। তিনি হাম্দ, না'ত, মানকাবাত, কাসীদা, মর্সিয়া রচনা করেছেন। এসবের ভাষা ছিল সহজ-সরল ও প্রাঞ্জল। ১০০ পৃষ্ঠা সংবলিত মাওলানা মুহাম্মদ ইসমাঈল আলম রচিত এ উর্দু কাব্যটি ১৩২৮ হিঃ/১৯১০ সালে কানপুরের কাইউমী প্রেস থেকে প্রকাশিত হয়। দিওয়ান-ই-আলম কাব্যের উপর সমালোচনা করেন পাকিস্থানি গবেষক আব্দুল জলিল বিসমিল, উর্দু দৈনিক পাসবান-এ নিবন্ধ লিখেন। বিসমিল লিখেন, তাঁর কবিতা পাঠে মনে হয়, যেন তিনি উর্দু ভাষাভাষী কবি। আসাম প্রদেশের গবেষক আব্দুল জলিল রাগবি 'মাশায়েখে আসাম' গ্রন্থে স্বতন্ত্র অধ্যায়ে আলোচনা লিখেন। দিওয়ান-ই-আলম কাব্যের প্রথম বাংলা অনুবাদ করেন সরওয়ার ফারুকী। ২৯ এপ্রিল ২০১৮ থেকে দৈনিক সিলেটের ডাক পত্রিকায় ধারাবাহিক ছাপা হয়। দিওয়ান-ই-আলম-এর অনুদিত রূপ: দৈনিক সিলেটের ডাক,২৯ এপ্রিল,২০১৮ সিলহেট মে উর্দু, আব্দুল জলিল বসমিল, প্রকাশক: আনজুমান-এ-তারাক্কি উর্দু, ১৯৮০-১৯৮১ করাচি, পাকিস্তান মাসিক মদিনা, ফেব্রুয়ারি ২০০৯ বাংলাদেশে আরবী, ফার্সী ও উর্দুতে ইসলামী সাহিত্য চর্চা- ড মুহাম্মদ আবদুল বাকী স্মৃতির পাতায় জালালাবাদ, লেখক: শহিদ চৌধুরী, প্রকাশক: জালালাবাদ ফোরাম, জাপান, ১৯৯৪। সিলহেট মে উর্দু, আনজুমান-এ-তারাক্কি উর্দু, ১৯৮০-১৯৮১ করাচি মাশায়েখে আসাম, লেখক: আব্দুল জলিল রাগবি, প্রকাশক: নুরি ইসলামিক ফাউন্ডেশন, নওয়াগাও, আসাম, ভারত
আশিষ লামা

আশিষ লামা (নেপালি: आशिष लामा, ইংরেজি: Aashish Lama; জন্ম: ১ ডিসেম্বর ১৯৯৬; আশিষ লামা নামে সুপরিচিত) হলেন একজন নেপালি পেশাদার ফুটবল খেলোয়াড়। তিনি বর্তমানে নেপালি ক্লাব বুটবল লুম্বিনি এবং নেপাল জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন। ২০১৮–১৯ মৌসুমে, নেপালি ক্লাব নেপাল সশস্ত্র পুলিশ বাহিনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; নেপাল সশস্ত্র পুলিশ বাহিনীর হয়ে মাত্র এক মৌসুম অতিবাহিত করার পর ২০১৯–২০ মৌসুমে তিনি মনাং মরস্যাংদিতে যোগদান করেছেন। মনাং মরস্যাংদিতে এক মৌসুম অতিবাহিত করার পর পুনরায় নেপাল সশস্ত্র পুলিশ বাহিনীর সাথে চুক্তি স্বাক্ষর করেছেন। ২০২১–২২ মৌসুমে, তিনি নেপাল সশস্ত্র পুলিশ বাহিনী হতে নেপালি ক্লাব বুটবল লুম্বিনিতে যোগদান করেছেন। আশিষ ২০১৯ সালে নেপালের হয়ে আন্তর্জাতিক পর্যায়ে অভিষেক করেছেন; নেপালের জার্সি গায়ে তিনি এপর্যন্ত ৪ ম্যাচে অংশগ্রহণ করেছেন। আশিষ লামা ১৯৯৬ সালের ১লা ডিসেম্বর তারিখে নেপালে জন্মগ্রহণ করেছেন। ২০১৯ সালের ২৫শে মার্চ তারিখে, ২২ বছর, ৩ মাস ও ২৪ দিন বয়সে, ডান পায়ে ফুটবল খেলায় পারদর্শী আশিষ কুয়েতের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে নেপালের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি কুয়েত ০–১ গোলের ব্যবধানে জয়লাভ করেছিল। ২৩ অক্টোবর ২০২১ পর্যন্ত হালনাগাদকৃত। "Kuwait - Nepal 1:0 (Friendlies 2019, March)"। worldfootball.net। ২৭ নভেম্বর ২০২০। সংগ্রহের তারিখ ২১ সেপ্টেম্বর ২০২১।  "Kuwait - Nepal, Mar 25, 2019 - International Friendlies - Match sheet"। Transfermarkt (ইংরেজি ভাষায়)। ২৫ মার্চ ২০১৯। সংগ্রহের তারিখ ২১ সেপ্টেম্বর ২০২১।  Strack-Zimmermann, Benjamin (২৫ মার্চ ২০১৯)। "Kuwait vs. Nepal (1:0)"। National Football Teams। সংগ্রহের তারিখ ২১ সেপ্টেম্বর ২০২১।  সকারওয়েতে আশিষ লামা (ইংরেজি) ট্রান্সফারমার্কেটে আশিষ লামা (ইংরেজি) ওয়ার্ল্ডফুটবল.নেটে আশিষ লামা (ইংরেজি) ইএসপিএন এফসিতে আশিষ লামা (ইংরেজি) ন্যাশনাল-ফুটবল-টিমস.কমে আশিষ লামা (ইংরেজি)
আয়ুষ ঘালন

আয়ুষ ঘালন (নেপালি: आयुष घालन, ইংরেজি: Ayush Ghalan; জন্ম: ২১ ফেব্রুয়ারি ২০০৪) হলেন একজন নেপালি পেশাদার ফুটবল খেলোয়াড়। তিনি বর্তমানে নেপালি ক্লাব থ্রি স্টার এবং নেপাল জাতীয় দলের হয়ে আক্রমণভাগের খেলোয়াড় হিসেবে খেলেন। নেপালি ক্লাব পোখরা থান্ডার্সের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; পোখরা থান্ডার্সের হয়ে খেলার পর তিনি নেপালি ক্লাব থ্রি স্টারে যোগদান করেছেন। আয়ুষ ২০২১ সালে নেপালের হয়ে আন্তর্জাতিক পর্যায়ে অভিষেক করেছেন; নেপালের জার্সি গায়ে তিনি এপর্যন্ত ৭ ম্যাচে ১টি গোল করেছেন। আয়ুষ ঘালন ২০০৪ সালের ২১শে ফেব্রুয়ারি তারিখে নেপালে জন্মগ্রহণ করেছেন। ২০২১ সালের ১১ই জুন তারিখে, মাত্র ১৭ বছর, ৩ মাস ও ২১ দিন বয়সে, ডান পায়ে ফুটবল খেলায় পারদর্শী আয়ুষ অস্ট্রেলিয়ার বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে নেপালের হয়ে অভিষেক করেছেন। উক্ত ম্যাচের ৯১তম মিনিটে আক্রমণভাগের খেলোয়াড় সুমন লামার বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি অস্ট্রেলিয়া ০–৩ গোলের ব্যবধানে জয়লাভ করেছিল। ২৩ অক্টোবর ২০২১ পর্যন্ত হালনাগাদকৃত। "Nepal vs. Australia - 11 June 2021"। Soccerway। ১১ জুন ২০২১। সংগ্রহের তারিখ ২১ সেপ্টেম্বর ২০২১।  "Nepal - Australia 0:3 (WC Qualifiers Asia 2019-2021, 2. Round Group B)"। worldfootball.net। সংগ্রহের তারিখ ২১ সেপ্টেম্বর ২০২১।  "Nepal - Australia, Jun 11, 2021 - World Cup qualification Asia - Match sheet"। Transfermarkt (ইংরেজি ভাষায়)। ১১ জুন ২০২১। সংগ্রহের তারিখ ২১ সেপ্টেম্বর ২০২১।  Strack-Zimmermann, Benjamin (১১ জুন ২০২১)। "Nepal vs. Australia (0:3)"। National Football Teams। সংগ্রহের তারিখ ২১ সেপ্টেম্বর ২০২১।  সকারওয়েতে আয়ুষ ঘালন (ইংরেজি) ট্রান্সফারমার্কেটে আয়ুষ ঘালন (ইংরেজি) ওয়ার্ল্ডফুটবল.নেটে আয়ুষ ঘালন (ইংরেজি) ইএসপিএন এফসিতে আয়ুষ ঘালন (ইংরেজি) ন্যাশনাল-ফুটবল-টিমস.কমে আয়ুষ ঘালন (ইংরেজি)
আলো আমার আলো

আলো আমার আলো হল একটি জনপ্রিয় বাংলা চলচ্চিত্র যা পরিচালনা করেন পিনাকী ভূষণ মুখোপাধ্যায়। এই চলচ্চিত্রটি ১৯৭১ সালে চারু চিত্র ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন পবিত্র চট্টোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সুচিত্রা সেন, বিকাশ রায়, জহর রায়। চলচ্চিত্রটি বাবা-মা এবং পাঁচ ভাইবোনের একটি দরিদ্র পরিবার নিয়ে। পরিবারের গৃহস্থালীর দায়িত্ব বড় বোন পরিচালিত করে। অন্যপ্রান্তে একজন উচ্চপদস্থ কর্মকর্তা এবং একজন সমাজকর্মী যিনি একই সাথে একজন নারীও। পরিবারের দরিদ্র অবস্থার সুযোগ নিয়ে সে তাদের বড় মেয়েকে এক রাতের আনন্দের জন্য দেওয়ার জন্য তাদের অর্থ দেয়। দুর্ঘটনাক্রমে, সে তার স্মৃতিশক্তি হারায়। এদিকে, তার প্রতি অনুভূতি তৈরি হয় এবং তাকে তার স্মৃতিশক্তি ফিরিয়ে আনতে সাহায্য করে। তিনি তাকে তার সমস্ত অপরাধের জন্য ক্ষমা করে দেন এবং তার কাছে ফিরে যান কারণ সে বুঝতে পারে যে সে তার প্রেমে পড়েছে। সুচিত্রা সেন - অতশী হালদার উত্তম কুমার - নীরেন্দ্র মিত্র বিকাশ রায় - ডাঃ সুদিন্ন সামন্ত বঙ্কিম ঘোষ - মহিপ জ্যোৎস্না বন্দ্যোপাধ্যায় কানু ব্যানার্জী - অতশীর বাবা পঞ্চানন ভট্টাচার্য আরতি চ্যাটার্জী ভাস্কর চৌধুরী ভারতী দেবী - অতশীর মা কল্যাণী মণ্ডল শিশির মিত্র অর্ধেন্দু মুখোপাধ্যায় রবিন মুখোপাধ্যায় বিনোতা রায় জহর রায় - গজানন সুব্রত সেনশর্মা গৌর শী "Alo Amar Alo"। Cinemaazi (ইংরেজি ভাষায়)। সংগ্রহের তারিখ ২০২১-০৯-২১।  "Alo Amar Alo on Moviebuff.com"। Moviebuff.com। সংগ্রহের তারিখ ২০২১-০৯-২১।  Says, Jim। "Alo Amar Alo (1971) -Uttam Kumar – Suchitra Sen Classic – Watch the Bengali Movie Online – Calcutta Tube" (ইংরেজি ভাষায়)। সংগ্রহের তারিখ ২০২১-০৯-২১।  "Watch Alo Amar Alo Full Movie Online, Drama Film"। www.digit.in (ইংরেজি ভাষায়)। ২০২১-০৯-২১ তারিখে মূল থেকে আর্কাইভ করা। সংগ্রহের তারিখ ২০২১-০৯-২১।  "Alo Amar Alo (1972) Cast - Actor, Actress, Director, Producer, Music Director"। Cinestaan। ২০২১-০৯-২১ তারিখে মূল থেকে আর্কাইভ করা। সংগ্রহের তারিখ ২০২১-০৯-২১।  ইন্টারনেট মুভি ডেটাবেজে আলো আমার আলো (ইংরেজি)
আলি হাইসাম

আলি হাইসাম (ইংরেজি: Ali Haisam; জন্ম: ৪ এপ্রিল ১৯৯২) হলেন একজন মালদ্বীপীয় পেশাদার ফুটবল খেলোয়াড়। তিনি বর্তমানে মালদ্বীপীয় ক্লাব ইউনাইটেড ভিক্টরি এবং মালদ্বীপ জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন। ২০১১ সালে, মালদ্বীপীয় ফুটবল ক্লাব নিউ রেডিয়েন্টের যুব পর্যায়ের হয়ে খেলার মাধ্যমে আলি ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১১–১২ মৌসুমে, নিউ রেডিয়েন্টের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; নিউ রেডিয়েন্টের হয়ে দুই মৌসুম অতিবাহিত করার পর ২০১৪ সালে তিনি বিজি স্পোর্টসে যোগদান করেছেন। বিজি স্পোর্টসে ২ মৌসুম অতিবাহিত করার পর ইউনাইটেড ভিক্টরির সাথে চুক্তি স্বাক্ষর করেছেন। পরবর্তীকালে, তিনি মাজিয়া এবং তিনাডুর হয়ে খেলেছেন। ২০১৮–১৯ মৌসুমে, তিনি তিনাডু হতে মালদ্বীপীয় ক্লাব ইউনাইটেড ভিক্টরিতে যোগদান করেছেন। আলি ২০২১ সালে মালদ্বীপের হয়ে আন্তর্জাতিক পর্যায়ে অভিষেক করেছেন; মালদ্বীপের জার্সি গায়ে তিনি এপর্যন্ত ২ ম্যাচে অংশগ্রহণ করেছেন। আলি হাইসাম ১৯৯২ সালের ৪ঠা এপ্রিল তারিখে মালদ্বীপে জন্মগ্রহণ করেছেন। ২০২১ সালের ১১ই জুন তারিখে, ২৯ বছর, ২ মাস ও ৭ দিন বয়সে, ডান পায়ে ফুটবল খেলায় পারদর্শী আলি চীনের বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে মালদ্বীপের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২০ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি চীন ০–৫ গোলের ব্যবধানে জয়লাভ করেছিল। ২১ সেপ্টেম্বর ২০২১ পর্যন্ত হালনাগাদকৃত। "ނާޖީ، އިޔާން އަދި ޗުމްޕު ގައުމީ ސްކޮޑަށް"। Adhadhu (ইংরেজি ভাষায়)। ২১ সেপ্টেম্বর ২০২১ তারিখে মূল থেকে আর্কাইভ করা। সংগ্রহের তারিখ ২১ সেপ্টেম্বর ২০২১।  "China PR vs. Maldives - 11 June 2021"। Soccerway। ১১ জুন ২০২১। সংগ্রহের তারিখ ২১ সেপ্টেম্বর ২০২১।  "China - Maldives, Jun 11, 2021 - World Cup qualification Asia - Match sheet"। Transfermarkt (ইংরেজি ভাষায়)। ১১ জুন ২০২১। সংগ্রহের তারিখ ২১ সেপ্টেম্বর ২০২১।  "China - Maledives 5:0 (WC Qualifiers Asia 2019-2021, 2nd Round Group A)"। worldfootball.net। ২৭ নভেম্বর ২০২০। সংগ্রহের তারিখ ২১ সেপ্টেম্বর ২০২১।  Strack-Zimmermann, Benjamin (১১ জুন ২০২১)। "China vs. Maldives (5:0)"। National Football Teams। সংগ্রহের তারিখ ২১ সেপ্টেম্বর ২০২১।  "Senior gaumee football team ah kulhunu hithaadhoo ge furathama kulhuntheriakah Chumpu"। Eydhafushi Times (ইংরেজি ভাষায়)। ১২ জুন ২০২১। সংগ্রহের তারিখ ২১ সেপ্টেম্বর ২০২১। [স্থায়ীভাবে অকার্যকর সংযোগ] মালদ্বীপ প্রবেশদ্বার জীবনী প্রবেশদ্বার ফুটবল প্রবেশদ্বার সকারওয়েতে আলি হাইসাম (ইংরেজি) ট্রান্সফারমার্কেটে আলি হাইসাম (ইংরেজি) ওয়ার্ল্ডফুটবল.নেটে আলি হাইসাম (ইংরেজি) ইএসপিএন এফসিতে আলি হাইসাম (ইংরেজি) ন্যাশনাল-ফুটবল-টিমস.কমে আলি হাইসাম (ইংরেজি)
সহর গুল

সহর গুল (জন্ম আনু.১৯৯৮) একজন আফগান কিশোরী, যাকে পুলি ই খুমরি শহরে স্বামীর পরিবার দ্বারা নির্যাতন ও অপব্যবহার করা হয়েছিল, যখন অবৈধভাবে বালিকা বধূ হিসেবে তার বিবাহ হয়েছিল। যখন তাকে ২০১১ সালের শেষের দিকে উদ্ধার করা হয় তখন তার ঘটনাটি আফগানিস্তানে ও আন্তর্জাতিকভাবে উল্লেখযোগ্য হয়ে ওঠে। দ্য গার্ডিয়ান বলেছে যে গুলের ঘটনাটি "আফগানিস্তানকে আতঙ্কিত করেছে ও দেশের আত্মা-অনুসন্ধানের একটি প্ররোচনা প্রদান করেছে"। তার শ্বশুরবাড়ির তিনজন সদস্যকে হত্যার চেষ্টার জন্য দোষী সাব্যস্ত করা হয়েছিল এবং ১০ বছরের কারাদণ্ড দেওয়া হয়েছিল, কিন্তু পরে আপিলের পরিপ্রেক্ষিতে আদালত তাদের মুক্তি দেয়। আমেরিকান অ্যাটর্নি কিম্বারলে মোটলে শ্বশুরবাড়ির মুক্তির কথা শুনে সুপ্রিম কোর্টে গুলের প্রতিনিধিত্ব করেন। গুল এমন একটি অপরাধের প্রথম ভুক্তভোগী ছিলেন, যেটি ফৌজদারি কার্যবিধির জন্য একজন অ্যাটর্নি কর্তৃক প্রতিনিধিত্ব করা হয়েছিল। একটি যুগান্তকারী সিদ্ধান্তে সুপ্রিম কোর্ট ও আপিল আদালত কর্তৃক এই মামলার দুইবার সিদ্ধান্ত নেওয়ার পর, গুলের শ্বশুর, ভাই ও স্বামী যাদের আগে কখনো বিচার করা হয়নি তাদের দোষী সাব্যস্ত করা হয়েছিল এবং পাঁচ বছরের কারাদণ্ড দেওয়া হয়েছিল। আদালত আরও সম্মত হয় যে গুল সব পক্ষের বিরুদ্ধে নাগরিক ক্ষতিপূরণের জন্য মামলা করতে পারে। গুল মহিলাদের একটি আশ্রয় কেন্দ্রে সুস্থ হয়ে ওঠে এবং বলেন যে তার রাজনীতিবিদ হওয়া ও অন্যান্য মহিলাদের ভোগান্তি নির্মূল করার জন্য উচ্চাকাঙ্ক্ষা রয়েছে। গুল উত্তর আফগানিস্তানের একটি পাহাড়ি প্রদেশ বাদাখশানে বেড়ে ওঠে। তার বাবার মৃত্যুর পর সে আত্মীয়দের কাছে চলে যায় এবং অবশেষে তার সৎ ভাইয়ের সাথে থাকতে শুরু করে, যখন তার বয়স ৯ বছর ছিল। গুল গরু ও ভেড়া পালন করত এবং আখরোট ও এপ্রিকট গাছের বাগানে কাজ করত, এবং জ্বালানির জন্য গোবর ইটও তৈরি করত। সৎ ভাইয়ের বাড়িতে গুলের উপস্থিতিতে স্পষ্টতই সৎ ভাইয়ের স্ত্রী অসন্তুষ্ট ছিল, যিনি গুলকে বিবাহ করিয়ে দিতে স্বামীর চাপ দিয়েছিলেন, যদিও সেই সময়ে গুলের ১৬ বছর বয়সী ছিল, যা তার বৈধ বিবাহের বয়সের থেকে ২ বছর কম ছিল। সৎ ভাইয়ের স্ত্রীর সাথে ৩০ বছর বয়সী ব্যক্তি গোলাম সখীর যোগাযোগ হয়, যিনি অবৈধভাবে গুলকে বিবাহ করার জন্য কমপক্ষে ৫ হাজার ডলার দিয়েছিলেন। গুল তার বিয়ের সময় নিরক্ষর ছিলেন। সখী উত্তরাঞ্চলীয় প্রদেশ বাঘলানে তার পিতা-মাতার বাড়িতে গুলকে নিয়ে যায়। আফগানিস্তানের মহিলা বিষয়ক মন্ত্রণালয়ের কর্মকর্তারা দাবি করেন, সখীর পরিবার গুলকে জোর করে পতিতাবৃত্তিতে যুক্ত করতে চেয়েছিল। সন্তান না নেওয়ার জন্য প্রথম স্ত্রীকে সখী ও তার মা মারধর করার পর প্রথম স্ত্রী সখীকে ছেড়ে চলে যায়। গুল কয়েক সপ্তাহ ধরে তার বিবাহে বাধা দেয়। "Afghan child bride had escaped torturers but was sent back"। The Guardian। ২ জানুয়ারি ২০১২। সংগ্রহের তারিখ ১২ জুলাই ২০১৩।  "Afghan judges free three jailed for torture of child bride Sahar Gul"। The Guardian। ১১ জুলাই ২০১৩। সংগ্রহের তারিখ ১২ জুলাই ২০১৩।  "Afghan Court Reverses Convictions in Torture of Girl"। The New York Times। ৪ জুলাই ২০১৩। সংগ্রহের তারিখ ১৪ জুলাই ২০১৩।  "Sahar Gul: The fears of a tortured Afghan child bride"। BBC News (ইংরেজি ভাষায়)। ২০১৩-০৭-১৫। সংগ্রহের তারিখ ২০১৭-০৩-০৮।  "Wed and Tortured at 13, Afghan Girl Finds Rare Justice"। The New York Times। ১১ আগস্ট ২০১২। সংগ্রহের তারিখ ১৪ জুলাই ২০১৩।
হাসান নাজিম

হাসান নাজিম (ইংরেজি: Hassan Nazeem; জন্ম: ২৪ মে ২০০১) হলেন একজন মালদ্বীপীয় পেশাদার ফুটবল খেলোয়াড়। তিনি বর্তমানে মালদ্বীপীয় ক্লাব গ্রিন স্ট্রিটস এবং মালদ্বীপ জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন। মালদ্বীপীয় ফুটবল ক্লাব আর্লি টাচের যুব পর্যায়ের হয়ে খেলার মাধ্যমে নাজিম ফুটবল জগতে প্রবেশ করেছেন এবং পরবর্তীকালে জামালউদ্দিন স্কুল এবং ফোয়াকাইডুর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৮–১৯ মৌসুমে, মালদ্বীপীয় ক্লাব ফোয়াকাইডুর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ফোয়াকাইডুর হয়ে ২ মৌসুম অতিবাহিত করেছেন। মাঝে তিনি এক মৌসুমের জন্য ধারে ঈগলসের হয়ে খেলেছেন। ২০২০–২১ মৌসুমে, তিনি ঈগলস হতে মালদ্বীপীয় ক্লাব গ্রিন স্ট্রিটসে যোগদান করেছেন। নাজিম মালদ্বীপ অনূর্ধ্ব-১৪ দলের হয়ে মালদ্বীপের বয়সভিত্তিক পর্যায়ে অভিষেক করেছিলেন। মালদ্বীপের বয়সভিত্তিক দলের হয়ে খেলার পর, তিনি ২০১৯ সালে মালদ্বীপের হয়ে আন্তর্জাতিক পর্যায়ে অভিষেক করেছেন; মালদ্বীপের জার্সি গায়ে তিনি এপর্যন্ত ২ ম্যাচে অংশগ্রহণ করেছেন। হাসান নাজিম ২০০১ সালের ২৪শে মে তারিখে মালদ্বীপের মালেতে জন্মগ্রহণ করেছেন এবং সেখানেই তার শৈশব অতিবাহিত করেছেন। নাজিম মালদ্বীপ অনূর্ধ্ব-১৪, মালদ্বীপ অনূর্ধ্ব-১৮, মালদ্বীপ অনূর্ধ্ব-১৯ এবং মালদ্বীপ অনূর্ধ্ব-২৩ দলের হয়ে খেলার মাধ্যমে মালদ্বীপের প্রতিনিধিত্ব করেছেন। ২০১৯ সালের ৫ই সেপ্টেম্বর তারিখে, মাত্র ১৮ বছর, ৩ মাস ও ১২ দিন বয়সে, ডান পায়ে ফুটবল খেলায় পারদর্শী নাজিম গুয়ামের বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে মালদ্বীপের হয়ে অভিষেক করেছেন। উক্ত ম্যাচের ৬৯তম মিনিটে কেন্দ্রীয় আক্রমণভাগের খেলোয়াড় আব্দুল্লা আসাদুল্লার বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১২ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি মালদ্বীপ ১–০ গোলের ব্যবধানে জয়লাভ করেছিল। মালদ্বীপের হয়ে অভিষেকের বছরে নাজিম সর্বমোট ২ ম্যাচে অংশগ্রহণ করেছেন। ২১ সেপ্টেম্বর ২০২১ পর্যন্ত হালনাগাদকৃত। "Guam vs. Maldives - 5 September 2019"। Soccerway। ৫ সেপ্টেম্বর ২০১৯। সংগ্রহের তারিখ ২১ সেপ্টেম্বর ২০২১।  "Guam - Maledives 0:1 (WC Qualifiers Asia 2019-2021, 2nd Round Group A)"। worldfootball.net (ইংরেজি ভাষায়)। ২৭ নভেম্বর ২০২০। সংগ্রহের তারিখ ২১ সেপ্টেম্বর ২০২১।  "Guam - Maldives, Sep 5, 2019 - World Cup qualification Asia - Match sheet"। Transfermarkt (ইংরেজি ভাষায়)। ৫ সেপ্টেম্বর ২০১৯। সংগ্রহের তারিখ ২১ সেপ্টেম্বর ২০২১।  Strack-Zimmermann, Benjamin (৫ সেপ্টেম্বর ২০১৯)। "Guam vs. Maldives (0:1)"। National Football Teams। সংগ্রহের তারিখ ২১ সেপ্টেম্বর ২০২১।  মালদ্বীপ প্রবেশদ্বার জীবনী প্রবেশদ্বার ফুটবল প্রবেশদ্বার সকারওয়েতে হাসান নাজিম (ইংরেজি) ট্রান্সফারমার্কেটে হাসান নাজিম (ইংরেজি) ওয়ার্ল্ডফুটবল.নেটে হাসান নাজিম (ইংরেজি) ইএসপিএন এফসিতে হাসান নাজিম (ইংরেজি) ন্যাশনাল-ফুটবল-টিমস.কমে হাসান নাজিম (ইংরেজি)